CELEX: 22012D0129
Language: el
Date: 2012-07-13 00:00:00
Title: Απόφαση της Μεικτής Επιτροπής του ΕΟΧ αριθ. 129/2012, της 13ης Ιουλίου 2012 , για την τροποποίηση του παραρτήματος XIII (Μεταφορές) της συμφωνίας για τον ΕΟΧ

8.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 309/8
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 129/2012
   της 13ης Ιουλίου 2012
   για την τροποποίηση του παραρτήματος XIII (Μεταφορές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, (εφεξής «η συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Η οδηγία 2006/38/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, για την τροποποίηση της οδηγίας 1999/62/ΕΚ περί επιβολής τελών στα βαρέα φορτηγά οχήματα που χρησιμοποιούν ορισμένα έργα υποδομής (1) πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Το παράρτημα XIII της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το σημείο 18α (οδηγία 1999/62/ΕΚ του Ευρωπαϊκού Κοινοβουλίου και του Συμβουλίου) του παραρτήματος XIII της συμφωνίας για τον ΕΟΧ τροποποιείται ως εξής:
   
               1)
            
            
               Προστίθεται η ακόλουθη περίπτωση:
               
                           «—
                        
                        
                           
                              32006 L 0038: Οδηγία 2006/38/ΕΚ του Ευρωπαϊκού Κοινοβουλίου και του Συμβουλίου της 17ης Μαΐου 2006 (ΕΕ L 157 της 9.6.2006, σ. 8).».
                        
                     
         
               2)
            
            
               Το κείμενο της προσαρμογής τροποποιείται ως εξής:
               
                           i)
                        
                        
                           Το κείμενο της προσαρμογής δ) αντικαθίσταται με το ακόλουθο κείμενο:
                           
                                       «δ)
                                    
                                    
                                       Στο άρθρο 7 παράγραφος 4β, το ακόλουθο κείμενο προστίθεται στο τέλος:
                                       
                                                   “α)
                                                
                                                
                                                   Όσον αφορά τις ρυθμίσεις περί διοδίων στο διευρωπαϊκό οδικό δίκτυο στη νοτιοανατολική Νορβηγία που έχουν ήδη θεσπισθεί κατά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 129/2012 της 13ης Ιουλίου 2012 (2), η εφαρμογή εκπτώσεων ή μειώσεων διοδίων για συχνούς χρήστες πρέπει να συμμορφωθεί με το άρθρο 7 παράγραφος 4β της παρούσας οδηγίας μέχρι τις 31 Δεκεμβρίου 2014 το αργότερο.
                                                
                                             
                                                   β)
                                                
                                                
                                                   Στο διευρωπαϊκό οδικό δίκτυο σε άλλα μέρη της Νορβηγίας, το ισχύον επίπεδο εκπτώσεων ή μειώσεων διοδίων για συχνούς χρήστες μπορεί να εφαρμοστεί στις ρυθμίσεις περί διοδίων που έχουν ήδη θεσπισθεί την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 129/2012 της 13ης Ιουλίου 2012, υπό την προϋπόθεση ότι το μερίδιο της διεθνούς κυκλοφορίας των βαρέων φορτηγών οχημάτων στο σχετικό δίκτυο υποδομής είναι μικρότερο από το 30 %.
                                                
                                             Όσον αφορά τις ρυθμίσεις περί διοδίων που θα θεσπισθούν μετά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 129/2012 της 13ης Ιουλίου 2012, οι εκπτώσεις ή μειώσεις διοδίων για συχνούς χρήστες επιτρέπεται να υπερβούν το επίπεδο που καθορίζεται στο άρθρο 7 παράγραφος 4β της παρούσας οδηγίας, υπό την προϋπόθεση ότι:
                                       
                                                   —
                                                
                                                
                                                   το μερίδιο της διεθνούς κυκλοφορίας των βαρέων φορτηγών οχημάτων στο σχετικό δίκτυο υποδομής δεν υπερβαίνει το 5 %,
                                                
                                             
                                                   —
                                                
                                                
                                                   το επίπεδο τέτοιων εκπτώσεων ή μειώσεων δικαιολογείται από συγκεκριμένες συνθήκες, ιδίως όταν το σχετικό δίκτυο υποδομής αποτελείται από γέφυρες και/ή σήραγγες προς αντικατάσταση οχηματαγωγού.”
                                                
                                             
                                 
                     
                           ii)
                        
                        
                           Το κείμενο της προσαρμογής ε) διαγράφεται.
                        
                     
         Άρθρο 2
   Τα κείμενα της οδηγίας 2006/38/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 14 Ιουλίου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (3).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 13 Ιουλίου 2012.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Atle LEIKVOLL
      
   
   
      (1)  ΕΕ L 157 της 9.6.2006, σ. 8.
   
      (2)  ΕΕ L 309 της 8.11.2012, σ. 8».
   
      (3)  Δεν έχουν αναφερθεί συνταγματικές απαιτήσεις.